અમદાવાદ જિલ્લા ના મોટાભાગના તાલુકા મથકો અને શહેરોમા દેશી દારૂ ની ભઠ્ઠીઓ ઘમઘમતી હોવાનુ સામે આવ્યું છે. વિરમગામ, માંડલ, દેત્રોજ સહિત પંથકના ગ્રામ્ય વિસ્તારોમાં દેશી દારૂ ની ખુલ્લેઆમ ભઠ્ઠીઓ ચાલતી હોવાનુ મનાય છે. વિરમગામ શહેરના વિસ્તાર ની જો વાત કરીએ તો ભરવાડી - ગોલવાડી દરવાજા વચ્ચે કામદાર કેન્દ્ર પાસે ,સામાસુરીયા, મીલ ફાટક, ચૌદ ગલી બસસ્ટેન્ડ, જુની મીલની ચાલી, અલબદલ વિસ્તાર, પ્રભાત મીલ , રૈયાપુર નજીક ગોવાળવાસ, હાથીતલાવડી, કસ્ટમવિસ્તાર, ફુલવાડી સહિતના વિસ્તારોમાં દેશી અને વિદેશી દારૂ ન વેચાણની હાટડીઓ ઘમઘમી રહી છે.